label_title: Concursul Muzical Eurovision 2017
label_desc: Concursul Muzical Eurovision 2017 a fost cea de-a 62-a ediție anuală a Concursului Muzical Eurovision. Concursul a avut loc la Centrul Internațional de Expoziții din Kiev, după victoria Ucrainei la concursul din 2016 în Stockholm cu melodia „"1944"”, interpretată de Jamala. Aceasta a fost a doua oară când Ucraina a găzduit concursul, după 2005, și al patrulea eveniment Eurovision, după găzduirea în 2009 și 2013 a Concursului Muzical Eurovision Junior. Concursul a avut două semifinale, pe 9 și 11 mai, și finala pe 13 mai 2017. Competiția a fost câștigată de către Portugalia cu piesa „Amar Pelos Dois”, interpretată de Salvador Sobral, locul al doilea a fost ocupat de Bulgaria, cu piesa "Beautiful Mess" a lui Kristian Kostov, iar locul 3 a fost ocupat de Republica Moldova, cu piesa "Hey, Mamma!" interpretată de SunStroke Project.